22. ΝΟΜΟΣ υπ’ αριθ. 1841 της 10/13 Σεπτ. 1944 Περί τροποποιήσεως και συμπληρώσεως του υπ’ αριθ. 2075/43 Ν.Δ/τος «περί διοικήσεως, εποπτείας των ειδικών Ταμείων Ανεγέρσεως Δικαστικών Μεγάρων και Φυλακών κλπ.». Άρθρ.1.-(Αναφέρεται εις την αποζημίωσιν των γραμματέων Ε.Τ.Α.Δ.Μ.Φ., ήτις καταργήθη υπό του Α.Ν. 1502/1950 τόμ. 2). Άρθρ.2.-(Μεταβατικαί διατάξεις). Άρθρ.3.-1.Δι’ αποφάσεως του Υπουργού της Δικαιοσύνης εντάσσεται μονιμοποιούμενος εις το Τμήμα Ειδικών Ταμείων Ανεγέρσεως Δικαστ. Μεγάρων και Φυλακών αυξανομένων των θέσεων του επιστημονικού προσωπικού κατά μίαν θέσιν γραμματέως α΄ τάξεως εις έκτακτος υπάλληλος εκ των υπηρετούντων εις την Διεύθυνσιν Τεχνικών  Σελ. 222 Υπηρεσιών του αυτού Υπουργείου κεκτημένος πτυχίον της Ανωτάτης Σχολής Οικονομικών και Εμπορικών Επιστημών και ασχοληθείς εις τας αρμοδιότητας των Ειδικών Ταμείων Ανεγέρσεως Δικαστικών Μεγάρων και Φυλακών, ούτινος η θέσις καταργείται. 2.Ο εν τω τμήματι των Ειδικών Ταμείων Ανεγέρσεως Δικαστικών Μεγάρων και Φυλακών του Υπουργείου Δικαιοσύνης υπηρετών υπέρ το έτος κλητήρ α΄ τάξεως, πτυχιούχος ων του Πρακτικού Λυκείου μετατάσσεται από της ισχύος του παρόντος αυτοδικαίως εις το κατά μίαν θέσιν γραφέως β΄ ή α΄ τάξεως αυξανόμενον δια του παρόντος μη επιστημονικόν προσωπικόν του αυτού τμήματος, καταργουμένης της θέσεως κλητήρος του τμήματος τούτου. 3.Ως προσόν δια την πρόσληψιν και εξέλιξιν του επιστημονικού προσωπικού του Τμήματος των Ειδικών Ταμείων Ανεγέρσεως Δικαστικών Μεγάρων και Φυλακών του Υπουργείου Δικαιοσύνης ορίζεται το δίπλωμα της Νομικής Σχολής ή της Ανωτάτης Σχολής Εμπορικών και Οικονομικών Επιστημών. Αι δια του άρθρου τούτου συσταθείσαι δύο θέσεις διετηρήθησαν δια της υπ’ αρ. 337 της 15/15 Ιουλ. 1945 Απόφ. Υπ. Συμβουλίου, συμφώνως τη Συντ. Πρ. 59/1945. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 6.Β.ζ.22 Δικαστικά Καταστήματα 